**Vážení pedagógovia, milí žiaci a spolužiaci,**

**aby sme sa cítili príjemne v našej škole a jednotlivých triedach, žiacky parlament vyhlasuje súťaž o najkrajšiu triedu.**

**Cieľom tejto súťaže je podporiť žiakov, ktorým záleží na svojej triede a ktorí si plnia svoje povinnosti v úlohe týždenníkov a nástenkarov.**

**Touto súťažou chceme zároveň vás všetkých motivovať k tomu, aby ste sa viac starali o úpravu, čistotu a poriadok vo vašej triede.**

**Pravidlá celoškolskej súťaže :**

**Súťažiť sa bude v dvoch kategóriách :** 1. kategória – (1.- 4. roč.)

2. kategória – (5.- 9. roč.)

**Podmienky bodovania:**

- boduje sa každý týždeň, kedykoľvek v priebehu dňa

- bodovanie nebude vopred oznámené

- bodovať budú traja členovia žiackeho parlamentu, ktorí budú oslovení tesne pred bodovaním, aby nemohli ovplyvňovať svojich spolužiakov a dvaja pedagógovia ako dozor pre fair play

**Bodovať sa bude :**

1. Čistota triedy – podlaha, smeti na podlahe, čistota tabule

2. Poriadok v skriniach a v laviciach

3. Vetranie

4. Nástenky a ich aktuálnosť

5. Čistota umývadla a poriadok okolo smetného koša

6. Celkový vzhľad triedy

**Škála bodovania sa bude pohybovať od 1. – po 5. bodov**

**Vyhodnotenie :** hodnotenie jednotlivých tried za obdobie **január až jún.**

Odmenu získa **„Najlepší žiacky kolektív“,** teda kolektív žiakov, s najvyšším počtom bodov.

**Cenou je putovný pohár riaditeľky školy a jednodňový výlet, ktorý bude hradiť škola.** **Odmenu získa aj triedna samospráva, ktorá svojou aktívnou a príkladnou prácou dovedie svoju triedu k víťazstvu.**

Želáme Vám veľa úspechov pri získavaní bodov a  titulu- **,,Najlepší žiacky kolektív“.**

Váš žiacky parlament.